सबैलाई पहिलो खेल महत्त्वपूर्ण
एएफसी यू–१६ फुटबल च्याम्पियनसिपको छनोट चरण हल्चोकस्थित एपीएफ रंगशालामा बुधबार सुरु हुँदै छ । समूह ‘डी’ मा आयोजक नेपालसँगै प्रतियोगिताको डिफेन्डिङ च्याम्पियन इराक, भारत र प्यालेस्टाइन छन् । 
काठमाडौं — एएफसी यू–१६ फुटबल च्याम्पियनसिपको छनोट चरण हल्चोकस्थित एपीएफ रंगशालामा बुधबार सुरु हुँदै छ । समूह ‘डी’ मा आयोजक नेपालसँगै प्रतियोगिताको डिफेन्डिङ च्याम्पियन इराक, भारत र प्यालेस्टाइन छन् । पछिल्लो संस्करणमा नेपाली टोली छनोट चरण पार गरे पनि बढी उमेरका खेलाडी खेलाएका कारण प्रतियोगिताबाट बाहिरिएको थियो । नेपालले अहिलेसम्म तीन पटक छनोट चरण पार गरेको छ । सन् २०००, २००४ र २०१४ को संस्करणमा नेपाल छनोट भएको हो । नेपालको समूहमा रहेका इराकले ९ र भारतले ७ पटक छनोट चरण पार गरिसकेका छन् । प्यालेस्टाइन भने पहिलो पटक छनोट हुने लक्ष्यमा छ ।समूहको शीर्ष स्थानमा रहने टोली स्वत: अन्तिम चरणलाई छनोट हुने प्रावधान छ । सन् २०१८ सेप्टेम्बरमा हुने प्रतियोगिताको अन्तिम चरणको आयोजक मलेसिया भने छनोट भइसकेको छ । यसबाहेक छनोटअन्तर्गत सबै समूहको दोस्रो स्थानमा रहने शीर्ष ५ टोली पनि मलेसिया पुग्नेछन् ।छनोट स्पर्धाको पूर्वसन्ध्यामा सहभागी टोलीका प्रशिक्षकहरूले आफ्नो टोलीले पहिलो खेललाई प्राथमिकतामा राखेको अभिव्यक्ति दिएका छन् ।पहिलो दिन बुधबार प्यालेस्टाइन र भारत भिड्ने छन् । अर्को खेलमा नेपालले इराकको सामना गर्नेछ ।टोलीमा चार परिवर्तनएएफसी यू–१६ च्याम्पियनसिप खेल्ने टोलीमा चार नयाँ खेलाडी समेटिएको छ । रोशन राना मगरको कप्तानीमा रहेको सिद्धान्त थापामगर, पुकार खड्का, सन्जु श्रेष्ठ र सेरब लो तामाङ टोलीमा ल्याइएको हो । पछिल्लो टोलीमा रहेका रोशन थापा, शिशिर लेखी, निरज चौधरी र विपिन थापामगर चोटका कारण परेनन् । मुख्य प्रशिक्षक सुनील श्रेष्ठ रहेको प्रशिक्षण टोलीमा सनोज श्रेष्ठ र विकास मल्लसँगै गोलरक्षक प्रशिक्षक नवीन महर्जन छन् । व्यवस्थापकमा अखिल नेपाल फुटबल संघका सह–कोषाध्यक्ष रवीन्द्र जोशी छन् ।नेपाली टोली :गोलरक्षक :  रोहित कार्की, विशाल सुनार, सिद्धान्त थापामगरडिफेन्डर :  रोशन दोङ, दीपक भण्डारा, सन्जिव अर्याल, पुकार खड्का, रन्दीप पौडेल, सुवास कार्की, असिम गुरुङमिडफिल्डर :  रोशन रानामगर (कप्तान), सन्जु श्रेष्ठ, दर्शन गुरुङ, कार्लोस बखरिया, अशोक किङरिङ मगर, अन्जल महर्जन, सौगात खवास, निशान रावलफरवार्ड :  अभिषेक श्रेष्ठ, बिर्जेश चौधरी, रन्जन पुन (उपकप्तान), आकाश बुढामगर, सेरब लो तामाङ ।   ‘छनोट हुने आशा छ’‘प्रतियोगितालाई तयारी राम्रो छ । साफ सकिएपछि हामी निरन्तर प्रशिक्षणमा छौं । समूहका अन्य टोली निकै बलिया छन् तर हामीले छनोट हुनकै लागि सहभागिता जनाएका हौं । इराकविरुद्धको पहिलो खेलमा पनि हामी ३ अंककै लागि उत्रन्छौं । उनीहरू शारीरिक रूपमा केही बलिया देखिन्छन् । त्यसैले सर्ट पासमा विशेष ध्यान दिने हाम्रो रणनीति हुनेछ ।’-नील श्रेष्ठ, प्रशिक्षक नेपाल  ‘हाम्रो लक्ष्य समूह विजेता’‘हामी प्रतियोगिताको डिफेन्डिङ च्याम्पियन हौं । ५ महिनायता टोली क्याम्पमा छ । यसबीच खेलिएका मैत्रीपूर्ण खेलले टोलीलाई निकै फाइदा पुगेको छ । पहिलो खेल घरेलु टोलीविरुद्ध भएकाले पनि निकै महत्त्वपूर्ण छ । विजयी सुरुआत गरेर अन्तिम चरणमा छनोट हुने लक्ष्य छ ।’-अली हादी, प्रशिक्षक इराक ‘तयारी राम्रो छ’‘साफ सकिएलगत्तै कतारमा भएको प्रशिक्षण क्याम्प निकै फलदायी भयो । साफको उपाधि जितेको टोलीमा परिवर्तन नभए पनि चोटको समस्या छ । यो प्रतियोगिता साफको तुलनामा निकै कठिन छ । हामीले त्यसैअनुरुप तयारी गरेका छौं । प्यालेस्टाइनविरुद्धको नतिजा निकै महत्त्वपूर्ण हुनेछ । सुखद सुरुआतसँग छनोट हुने लक्ष्य राखेका छौं ।’-बिबियानो फर्नान्डेज, प्रशिक्षक भारत ‘पहिलोपल्ट छनोट हुन्छौं’‘हामीले तीन महिनाअघि मात्र टोली गठन गरेका हौं । जोर्डनमा खेलेका दुई मैत्रीपूर्ण खेलले तयारी राम्रो भएको छ । इराक निकै बलियो टोली हो र लामो समयदेखि उमेर समूहमा दबदबा कायम गर्दै आएको छ । नेपाल र भारत पनि विकसित हुँदै आइरहेका छन् । हामी राम्रो प्रदर्शन गरेर अन्तिम चरणलाई छनोट हुनेमा ढुक्क छौं ।’-याहे अस्सी जलयाजा, प्रशिक्षक प्यालेस्टाइन ‘हामी डटेर खेल्छौं’‘टोलीमा समन्वय निकै राम्रो छ । म लगायत टोलीले निकै मिहिनेत गरेको छ । अन्तिम चरणमा छनोट हुने आस छ । अन्य टोली हामीभन्दा बलियो भए पनि हामी डटेर खेल्नेछौं ।’-रोशन रानामगर, कप्तान नेपाल